
DR 30.11.2017                                                           55                   

 
Keduanya, saya juga ingin menyatakan di sini bahawa bagi sayalah, saya harap 

selepas ini apabila sudah dipinda undang-undang berkaitan dengan penghapusan 
hukuman mandatori ke atas hukuman mati ini, kita mesti juga mengambil satu sikap untuk 
meminda juga hukuman ke atas hukuman mati bagi kes bunuh.  

Bagi saya secara peribadi, saya rasa sebenarnya itu yang patut diutamakan 
dahulu daripada kes dadah. Ini kerana apa saya kata begitu, sebab mungkin ada 
sesetengah kita orang yang berhujah dalam Islam pun ada hukuman mati. Itu saya harus 
terima memang ada. Dalam Islam ada hukuman mati malahan dalam kes Islam hukum 
bunuh pun memang salah satu hukuman dalam kes jenayah bunuh ataupun dipanggil 
Al-Qadsu, di panggil Qadsu alm, pembunuhan secara sengaja, willful murder ataupun 
intentional homicide. Akan tetapi dalam Islam, ia tidak menjadikan ia satu hukuman 
mandatori.  

■1540 

Di sinilah saya rasa mungkin kalau kita hendak selepas inilah, katakan kita 
hendak pinda kepada hukuman tidak ada hukuman mandatori ke atas hukuman orang 
yang membunuh, kita boleh mengambil model daripada hukum Islam. Sebenarnya ini 
bukan satu perkara yang pelik. Pernah berlaku di Malaysia ini dalam satu kes di 
Mahkamah Tinggi di Muar, mendiang Hakim Richard Talala, dia mengenakan hukuman 
yang dalam sekarang dalam istilah bahasa Islam, diya- blood money. Dia mengenakan 
hukuman ke atas pesalah itu termasuk bayaran ganti rugi, bukan sahaja hukuman 
dipanggil hukuman yang melibatkan tubuh badan tetapi juga hukuman ganti rugi.  

Jadi dalam Islam, kalau orang itu membunuh, diserahkan kepada keluarga 
mangsa dan itu ada philosophynya kenapa begitu. Ini sebab orang yang betul-betul 
menanggung penderitaan ialah keluarga si mangsa, bukan hakim, bukan Lembaga 
Pengampunan. Lembaga Pengampunan apa yang dia sedih? Dia meeting dapat elaun 
lagi, dia tak ada sedih apa-apa. Pihak yang sedih ialah keluarga si mati.  

Jadi sebab itu Islam hendak hapuskan dendam itu dalam keluarga si mati, dia 
serahkan kepada keluarga si mati untuk ada tiga pilihan. Ini sama ada hukuman bunuh 
ataupun dipanggil blood money iaitu bayar diya, bayar ganti rugi ataupun dimaafkan 
sahaja. Ini falsafah dalam undang-undang Islam sebab itu dia hendak elakkan hukuman, 
hendak hapuskan dipanggil dendam itu. Saya rasa itu menunjukkan hukuman dalam 
Islam, hukuman bunuh ini bukan mandatori untuk kes bunuh. Akan tetapi kita di dalam 
Malaysia ini di bawah seksyen 302, hukuman bunuh adalah mandatori, hakim tidak ada 
budi bicara langsung. Ini mungkin boleh kita perdebatkan, adakah ini hukuman yang 
selaras dengan Islam atau tidak. 

Bagi sayalah, sepatutnya hukuman itu yang patut kita dahulukan. Patut 
hukuman bagi kes bunuh yang patut kita dahulukan untuk buang mandatori ini. Akan 
tetapi tak apalah, anyway saya rasa untuk dadah ini pun saya tak ada masalah daripada 
segi prinsip kita menghapuskan. Saya sebenarnya bawa satu buku ini... [Menunjukkan 
sebuah buku] The Justice Game.  

Kalau orang yang biasa baca ini, Justice Game ini ditulis oleh seorang Queen’s 
Counsel. Yang Berhormat Tanjong Karang tak ada ya? Yang Berhormat Tanjong Karang 
dia marah kalau gunakan Queen’s Counsel ini, Geoffrey Robertson. Justice Game ini 
menceritakan pengalaman lawyer ini mengendalikan kes yang melibatkan hukuman mati. 
Satu kes di Trinidad and Tobago yang melibatkan seorang yang bernama Michael X yang 
ada hubungan dengan Malcolm X. Dia menceritakan bagaimana torture ataupun 
hukuman mati ini adalah satu hukuman yang bersifat menindas, dipanggil inhuman and 
degrading treatment.  

Oleh sebab itulah saya percaya bahawa kalau kita melihat kepada hukuman 
mati ini, kita juga melihat daripada sudut lain juga. Antaranya orang yang menunggu 
untuk hukum mati itu, dia mesti ada tempoh masa sebenarnya. Kalau kita terlampau 
panjang sangat sebab apabila mereka telah ada dapat death warrant itu, mereka akan 
diletakkan di solitary confinement, memang mereka merana. Mereka melihat kawan-
kawan mereka dimasukkan ke tempat untuk dibunuh itu, memang mereka tension.  

Walaupun dia nak hilangkan tension itu, di hari akhir dibenarkan untuk makan 
apa yang you hendak makan, boleh makan tetapi sebenarnya Tuan Pengerusi, dah nak 
mati, nak makan apa? Tak ada selera dah dan yang lebih teruk lagi, ada masa-masanya 
apabila hendak bunuh itu, contohnya hukuman gantung, tiba-tiba tali itu tak terus mati. 

 



Keduanya, saya juga ingin menyatakan di sini bahawa bagi sayalah, saya harap. selepas ini apabila sudah dipinda undang-undang berkaitan dengan penghapusan hukuman mandatori ke atas hukuman mati ini, kita mesti juga mengambil satu sikap untuk meminda juga hukuman ke atas hukuman mati bagi kes bunuh. Bagi saya secara peribadi, saya rasa sebenarnya itu yang patut diutamakan dahulu daripada kes dadah. Ini kerana apa saya kata begitu, sebab mungkin ada sesetengah kita orang yang berhujah dalam Islam pun ada hukuman mati. Itu saya harus terima memang ada. Dalam Islam ada hukuman mati malahan dalam kes Islam hukum bunuh pun memang salah satu hukuman dalam kes jenayah bunuh ataupun dipanggil Al-Qadsu, di panggil Qadsu alm, pembunuhan secara sengaja, willful murder ataupun intentional homicide. Akan tetapi dalam Islam, ia tidak menjadikan ia satu hukuman mandatori. #1540. Di sinilah saya rasa mungkin kalau kita hendak selepas inilah, katakan kita hendak pinda kepada hukuman tidak ada hukuman mandatori ke atas hukuman orang yang membunuh, kita boleh mengambil model daripada hukum Islam. Sebenarnya ini bukan satu perkara yang pelik. Pernah berlaku di Malaysia ini dalam satu kes di Mahkamah Tinggi di Muar, mendiang Hakim Richard Talala, dia mengenakan hukuman yang dalam sekarang dalam istilah bahasa Islam, diya- blood money. Dia mengenakan hukuman ke atas pesalah itu termasuk bayaran ganti rugi, bukan sahaja hukuman dipanggil hukuman yang melibatkan tubuh badan tetapi juga hukuman ganti rugi. Jadi dalam Islam, kalau orang itu membunuh, diserahkan kepada keluarga mangsa dan itu ada philosophynya kenapa begitu. Ini sebab orang yang betul-betul menanggung penderitaan ialah keluarga si mangsa, bukan hakim, bukan Lembaga Pengampunan. Lembaga Pengampunan apa yang dia sedih? Dia meeting dapat elaun lagi, dia tak ada sedih apa-apa. Pihak yang sedih ialah keluarga si mati. Jadi sebab itu Islam hendak hapuskan dendam itu dalam keluarga si mati, dia serahkan kepada keluarga si mati untuk ada tiga pilihan. Ini sama ada hukuman bunuh ataupun dipanggil blood money iaitu bayar diya, bayar ganti rugi ataupun dimaafkan sahaja. Ini falsafah dalam undang-undang Islam sebab itu dia hendak elakkan hukuman, hendak hapuskan dipanggil dendam itu. Saya rasa itu menunjukkan hukuman dalam Islam, hukuman bunuh ini bukan mandatori untuk kes bunuh. Akan tetapi kita di dalam Malaysia ini di bawah seksyen 302, hukuman bunuh adalah mandatori, hakim tidak ada budi bicara langsung. Ini mungkin boleh kita perdebatkan, adakah ini hukuman yang selaras dengan Islam atau tidak. Bagi sayalah, sepatutnya hukuman itu yang patut kita dahulukan. Patut hukuman bagi kes bunuh yang patut kita dahulukan untuk buang mandatori ini. Akan tetapi tak apalah, anyway saya rasa untuk dadah ini pun saya tak ada masalah daripada segi prinsip kita menghapuskan. Saya sebenarnya bawa satu buku ini... [Menunjukkan sebuah buku] The Justice Game. Kalau orang yang biasa baca ini, Justice Game ini ditulis oleh seorang Queen's Counsel. Yang Berhormat Tanjong Karang tak ada ya? Yang Berhormat Tanjong Karang dia marah kalau gunakan Queen's Counsel ini, Geoffrey Robertson. Justice Game ini menceritakan pengalaman lawyer ini mengendalikan kes yang melibatkan hukuman mati. Satu kes di Trinidad and Tobago yang melibatkan seorang yang bernama Michael X yang ada hubungan dengan Malcolm X. Dia menceritakan bagaimana torture ataupun hukuman mati ini adalah satu hukuman yang bersifat menindas, dipanggil inhuman and degrading treatment. Oleh sebab itulah saya percaya bahawa kalau kita melihat kepada hukuman mati ini, kita juga melihat daripada sudut lain juga. Antaranya orang yang menunggu untuk hukum mati itu, dia mesti ada tempoh masa sebenarnya. Kalau kita terlampau panjang sangat sebab apabila mereka telah ada dapat death warrant itu, mereka akan diletakkan di solitary confinement, memang mereka merana. Mereka melihat kawan- kawan mereka dimasukkan ke tempat untuk dibunuh itu, memang mereka tension. Walaupun dia nak hilangkan tension itu, di hari akhir dibenarkan untuk makan apa yang you hendak makan, boleh makan tetapi sebenarnya Tuan Pengerusi, dah nak mati, nak makan apa? Tak ada selera dah dan yang lebih teruk lagi, ada masa-masanya apabila hendak bunuh itu, contohnya hukuman gantung, tiba-tiba tali itu tak terus mati.